open-index/open-wikipedia-markdown huggingface dataset:
אדוארד ספיר

**אדוארד ספיר** (**Edward Sapir**; 26 בינואר 1884 – 4 בפברואר 1939) היה אנתרופולוג ובלשן יהודי אמריקאי, שנחשב לאחת הדמויות החשובות ביותר בהתפתחותה המוקדמת של דיסציפלינת הבלשנות.

## ביוגרפיה
ספיר נולד למשפחה של יהודי ליטא בלאונבורג (כיום לֶמבּורק, בפולין) שבמחוז פומרניה, שם עבד אביו, יעקב דוד ספיר, כחזן. המשפחה לא הייתה אורתודוקסית, ואביו שמר על קשריו ליהדות באמצעות המוזיקה. משפחת ספיר לא נשארה זמן רב בפומרניה ומעולם לא קיבלה את הגרמנית כלאום. שפתו הראשונה של אדוארד ספיר הייתה יידיש, ואחר כך אנגלית. בשנת 1888, כשהיה בן ארבע, עברה המשפחה לליברפול, אנגליה, וב-1890 לארצות הברית, לריצ'מונד, וירג'יניה, שם איבד את אחיו הצעיר מקס למחלת טיפוס הבטן. אביו התקשה לשמור על עבודה בבית כנסת ולבסוף השתקע בניו יורק בלואר איסט סייד, שם חיה המשפחה בעוני. מאחר שיעקב ספיר לא יכול היה לפרנס את משפחתו, אמו, אווה סיגל ספיר, פתחה מכולת. הוריו התגרשו רשמית ב-1910.

לאחר שהשתקע בניו יורק, הוא גדל בעיקר על ידי אמו, שהדגישה את חשיבות החינוך לצורך עליה באיכות החיים, והרחיקה את המשפחה יותר ויותר מהיהדות. למרות שלאמו הייתה השפעה חשובה עליו, הוא קיבל מאביו את תאוות הידע והעניין שלו בלימוד, אסתטיקה ומוזיקה. בגיל 14 זכה ספיר במלגת פוליצר ללימודים בבית הספר התיכון היוקרתי הוראס מאן, אך הוא בחר שלא ללמוד בבית הספר, שלדעתו היה יוקרתי מדי, במקום זאת הלך לבית הספר התיכון דוויט קלינטון, וחסך את כספי המלגה עבור לימודיו בקולג'. בעזרת כספי המלגה עזר לאמו לשלם את שכר הדירה שלה.

ספיר למד תואר ראשון ושני בבלשנות גרמאנית באוניברסיטת קולומביה, אך הדוקטורט שלו כבר עסק באנתרופולוגיה.
ספיר היה תלמידו של האנתרופולוג הנודע פרנץ בועז ועסק רבות בפיתוח תפיסת הקשר ההדוק בין הבלשנות והאנתרופולוגיה. כאשר ניסה להתחקות אחר היחסים שבין ההבדלים הלשוניים לבין ההבדלים בתפיסות העולם והתרבות של דוברי שפה נתונה (כאשר את מרבית מחקריו ביצע על שפות ילידים בצפון אמריקה). חלק זה של תפיסתו פותח על ידי תלמידו בנג'מין לי וורף לעקרון היחסות הלשונית או "השערת ספיר-וורף" (באנגלית: Sapir-Whorf hypothesis, ובראשי תיבות SWH).
היפותזה שנויה במחלוקת הגוררת עד היום דיונים אקדמיים ערים, סביב שאלת הדטרמיניזם הלשוני.

עם תרומותיו לחקר הבלשנות ניתן למנות את סיווג שפות הילידים של אמריקה, שעליו עבד במשך רוב חייו המקצועיים. בנוסף, ספיר מילא תפקיד חשוב בפיתוח המושג המודרני של הפונמה, וקידם מאוד את ההבנה של הפונולוגיה.
כמו כן ספיר היה הראשון להראות שהמתודות המודרניות של הבלשנות המשווה וההיסטורית תקפות גם למשפחות שפות שאינן נמנות עם משפחות השפות ההודו-אירופיות והשמיות, שהרבו להיחקר בזמנו – כגון שפות הילידים בצפון אמריקה, שנתפסו כשפות פרימיטיביות בתקופתו – ואף יישם מתודות אלו במחקריו.

ספיר התמחה בחקר שפות האתבסקה (Athabascan), הצ'ינוקאן (Chinookan) והשפות היוטו-אצטקיות (Uto-Aztecan), ובהמשך הקריירה שלו עבד גם עם השפות יידיש (שפת אמו), עברית וסינית וכן עם שפות גרמאניות, ואף ניסה לפתח שפת עזר בינלאומית.

## הערות שוליים

## קישורים חיצוניים

* 
* 
* 

קטגוריה:מהגרים מגרמניה לארצות הברית
קטגוריה:בלשנים ולשונאים אמריקאים
קטגוריה:בלשנים ולשונאים יהודים
קטגוריה:יהודים אמריקאים
קטגוריה:סגל אוניברסיטת ייל
קטגוריה:סגל אוניברסיטת שיקגו
קטגוריה:חוקרי השפה היידית
קטגוריה:אמריקאים שנולדו ב-1884
קטגוריה:אמריקאים שנפטרו ב-1939
אצטדיון יו. אס. בנק

**אצטדיון יו. אס. בנק** (באנגלית: **U.S. Bank Stadium**) הוא אצטדיון מקורה רב-תכליתי הממוקם בעיר מיניאפוליס שבמינסוטה. האצטדיון הוא מגרשה הביתי של קבוצת הפוטבול מינסוטה ויקינגס, וכן משמש לאירוח משחקי הבייסבול של נבחרת אוניברסיטת מינסוטה. האצטדיון אירח את סופרבול LII ב-2018 ואת הפיינל פור של טורניר אליפות המכללות בכדורסל ב-2019

האצטדיון החליף את אצטדיון יוברט האמפרי מטרודום שפעל במינסוטה מ-1982 ועד דצמבר 2013. הוא נחנך ב-22 ביולי 2016 וב-28 באוגוסט 2016 קיימה בו קבוצת הפוטבול מינסוטה ויקינגס את משחקה הראשון במהלך קדם העונה. 

החלטה על בניית האצטדיון אושרה במאי 2012 בישיבה בה החליטה מדינת מינסוטה ומועצת העיר מיניאפוליס לתקצב את הבנייה בסך של 975 מיליון דולר. מינסוטה ויקינגס התחייבה לשחק באצטדיון במשך 30 שנה. 

מלבד משחקי הפוטבול מתקיימים באצטדיון גם אירועי ספורט אחרים כגון משחקי כדורגל, האצטדיון אירח משחק ב-2016 במסגרת גביע האלופות הבינלאומי בין צ'לסי למילאן וב-2018 בין מילאן לטוטנהאם הוטספר. ב-2016 אירח משחק ידידות של נבחרת ארצות הברית בכדורגל נשים מול שווייץ. הוא מארח את משחקי הבייסבול של אוניברסיטת מינסוטה, אירח את הפיינל פור של טורניר אליפות המכללות בכדורסל ב-2019,  ואת משחקי האקסטרים ב-2017 וב-2018. כמו כן מתקיימים באצטדיון הופעות מוזיקה.

## קישורים חיצוניים

* 

* על הפרויקט באתר רשות מתקני הספורט של מדינת מינסוטה

קטגוריה:מיניאפוליס: ספורט
יו. אס. בנק
יו. אס. בנק
קטגוריה:מינסוטה ויקינגס
לאוריס רייניקס

**לאוריס רייניקס** (בלטבית: Lauris Reiniks, נולד ב-11 ביולי 1979) הוא זמר-יוצר, שחקן, מנחה טלוויזיה לטבי. ייצג את לטביה באירוויזיון ב-2003 שנערך ריגה, לטביה וסיים במקום ה-24.

## ביוגרפיה
רייניקס נולד בעיר דובלה למשפחה מוזיקלית והופיע לראשונה בטלוויזיה בגיל חמש. כילד ונער היה סולן בלהקה שנקראת “AURI” וביחד עם להקתו הופיע בפסטיבלי מוזיקה לילדים ותחרויות שונות, בנוסף הוא הופיע ביחד עם משפחתו בקונצרטים שונים ובטלוויזיה.

הוא למד תקופה תקשורת באוניברסיטת לטביה אך לא סיים את הלימודים ולאחר מכן למד משחק בלוס אנג'לס.

ב-1988 קיבל הצעה מהטלוויזיה הלטבית להנחות תוכנית מוזיקה בשם "משחקי התווים", לאחר פרסומו מהתוכנית הוא החל לשתף פעולה עם המלחין ריימונד פאולס והשתתף במספר פרויקטים מוזיקליים שלו. שיתוף פעולה זה נמשך שנה ולאחר מכן רייניקס הגיע למסקנה שהוא יכול לכתוב וליצור מוזיקה לבדו באופן עצמאי.

ב-2000 ו-2005 הנחה את פסטיבל השירה והריקוד לבתי ספר ונוער לטבי.

ב-2002 יצא אלבומו הראשון "Planet 4 2".

ב-2004 ביצע דואט עם הזמרת מריה נאומובה.

ב-2005 הגרסה הלטבית של המגזין הבריטי "הטופ של הפופ" העניקה לו את התואר "המגה הסטר הלטבי הלאומי".

ב-2007 זכה בעונה הראשונה של הגרסה הלטבית של "", ב-2011 הוא הוזמן להשתתף בגרסה הליטאית של התוכנית אך פרש מהתוכנית לאחר שלושה פרקים.

ב-2008 החל להנחות את הגרסה הלטבית של תוכנית המציאות "Clash of the Choirs" המהווה תחרות מוזיקה בין מקהלות שונות.

ב-2010 זכה אלבומו בטקס פרסי המוזיקה הלטבית בקטגוריה "אלבום הפופ הטוב ביותר".

ב-2011 שירו "Aš bėgu" נבחר לשיר השנה בליטא במופע שהתקיים בערוץ TV3 (ליטא).

הוא גילם את רולף בגרסה מקומית למחזמר צלילי המוזיקה ושיחק גם חייל לטבי במלחמת העולם השנייה בסרט "שלושה לריקוד", בנוסף הוא דיבב בפרסומת של קוקה-קולה במדינתו.

## אירוויזיון
ב-2000 (השנה הראשונה שלטביה השתתפה באירוויזיון) וב-2004 שימש כדובר הניקוד הלטבי בתחרות.

ב-2001 השתתף בקדם אירוויזיון הלטבי כשביצע דואט עם הזמרת לינדה שין והגיעה למקום השני.

ב-2002 הגיע למקום החמישי בקדם עם שירו "קלטת הזכרונות שלי".

ב-2003 זכה בקדם כחלק משלישיית "F.L.Y." ובאירוויזיון שנערך במדינתם באותה שנה הם סיימו במקום ה-24 מתוך 26 מדינות משתתפות.

ב-2009 ו-2010 הוא כתב והלחין שני שירים שהופיעו בקדם אך לא זכו.

ב-2011 הגיע למקום השני בקדם עם שירו "Banjo Laura".

## קישורים חיצוניים

* 

קטגוריה:זמרים לטבים
קטגוריה:זמרי פופ
קטגוריה:מוזיקאים לטבים
קטגוריה:מנחי טלוויזיה
קטגוריה:שחקני קולנוע וטלוויזיה לטבים
קטגוריה:מתחרי רוקדים עם כוכבים (לטביה)
קטגוריה:נציגי לטביה באירוויזיון
קטגוריה:משתתפי אירוויזיון 2003
קטגוריה:לטבים שנולדו ב-1979
דרווידאס שרנאס

**דרווידאס שרנאס** (בליטאית: **Darvydas Šernas**; נולד ב-22 ביולי 1984) הוא כדורגלן עבר ליטאי ששיחק בעמדת החלוץ ולעיתים כקשר התקפי.

## קריירת מועדונים
שרנאס התחיל את הקריירה שלו במחלקת הנוער של דיינאבה אליטא ובשנת  ערך את הופעת הבכורה שלו בקבוצה הבוגרת. בשנת  הצטרף לקבוצה וטרה בה שיחק 6 עונות. בינואר  הושאל לספטק נלצ'יק מליגת העל הרוסית. בשנת  חתם בווידזב לודז' מליגת העל הפולנית. בשנת  נבחר לכדורגלן השנה בליטא.

ב-14 ביולי 2011 חתם לשלוש שנים בזגלבי לובין. בינואר  הושאל לגזיאנטפספור מליגת העל הטורקית, ובקיץ נרכש על ידי הקבוצה.

בינואר  עזב לראשונה את אירופה כאשר הושאל לפרת' גלורי מליגת העל האוסטרלית. בהמשך שרנאס שיחק בויגרי סובאלק, רוס קאונטי, ז'לגיריס וילנה, אלניהספור ולאחר מכן חזר לז'לגיריס.

ב-16 בינואר 2018 חתם בהפועל כפר סבא מהליגה הלאומית.

ביולי  חתם בסוגדיאנה דז'יזק מליגת העל האוזבקית. ב-24 בפברואר 2019 חתם באטלאנטאס הליטאית.

## קריירה בינלאומית
ב-31 במאי 2008 שרנאס ערך את הופעת הבכורה שלו בנבחרת ליטא במשחק הידידות נגד . ב-11 בפברואר 2009 שרנאס הבקיע את שער הבכורה שלו בנבחרת בניצחון 0-2 נגד .

## קישורים חיצוניים

## הערות שוליים

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:חלוצי כדורגל ליטאים
קטגוריה:אליטא: כדורגלנים
קטגוריה:כדורגלני ספרטק נלצ'יק
קטגוריה:כדורגלני וידזב לודז'
קטגוריה:כדורגלני זגלמביה לובין
קטגוריה:כדורגלני גזיאנטפספור
קטגוריה:כדורגלני פרת' גלורי
קטגוריה:כדורגלני ז'לגיריס וילנה
קטגוריה:כדורגלני אלניהספור
קטגוריה:כדורגלני הפועל כפר סבא
קטגוריה:כדורגלני אטלאנטאס
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים ליטאים ברוסיה
קטגוריה:ספורטאים ליטאים בפולין
קטגוריה:ספורטאים זרים בטורקיה
קטגוריה:ספורטאים זרים באוסטרליה
קטגוריה:ספורטאים ליטאים בסקוטלנד
קטגוריה:ספורטאים ליטאים בישראל
קטגוריה:ספורטאים זרים באוזבקיסטן
קטגוריה:ליטאים שנולדו ב-1984
מגי דה בלוק

**מגי דה בלוק** (בהולנדית, צרפתית וגרמנית: **Maggie De Block**; נולדה ב-28 באפריל 1962) היא פוליטיקאית בלגית, חברת המפלגה הדמוקרטית-ליברלית הפלמית (Open Vlaamse Liberalen en Democraten). בשנים 2013 ו-2014, נבחרה לפוליטיקאית הפופולרית ביותר בפלנדריה. בפברואר 2015, היא נבחרה לפוליטיקאי הפופולרי ביותר בכלל בלגיה, על שלושת מחוזותיה השונים. בשנים 2014–2020 כיהנה דה בלוק כשרת הרווחה והבריאות בממשלתיהם של ראשי הממשלות שארל מישל וסופי וילמס.

## ביוגרפיה
דה בלוק נולדה בעיירה מרצ'טם שבצפון פלנדריה. היא בוגרת בית הספר לרפואה באוניברסיטה החופשית של בריסל, ועבדה במשך 25 שנים כרופאה כללית בטרם הצטרפה לפוליטיקה. אחיה, אדי דה בלוק, מכהן כראש עיריית מצ'טרם.

מ-1999 עד 2011 דה בלוק הייתה חברה בבית הנבחרים של בלגיה מטעם מחוז הבחירה בריסל-האלה-וילפורדה (Brussel-Halle-Vilvoorde).

היא מונתה למזכירת המדינה לענייני מקלט מדיני, הגירה והשתלבות חברתית בממשלתו של אליו די רופו בדצמבר 2011. בדצמבר 2012 היא נהפכה לסגנית יושב ראש מפלגת המפלגה הדמוקרטית-ליברלית הפלמית. מאוחר יותר היא מונתה לשרת המשפטים המופקדת על מקלט, הגירה, השתלבות חברתית והפחתת עוני בממשלת די רופו ביולי 2014.

בראשית חודש מרץ 2013, היא נבחרה לאשת השנה על ידי קוראי העיתון "לה ליברטה בלגיה". בסקרים שנערכו באותה שנה וב-2014 נהפכה דה בלוק לפוליטיקאית הפלמית הפופולרית ביותר, ועקפה באחוזי הפופולריות שלה את נשיא פלנדריה קריס פטרס.

עם כינון ממשלתו של שארל מישל, שהוקמה באוקטובר 2014, מונתה לשרה לענייני רווחה ובריאות. כאשר הצהירה אמונים לתפקיד, תיארה דה בלוק תיק זה כ"חלום שלה". מבקריה טענו כי היא אינה מציגה את הדוגמה הנכונה שאמור לשמש שר הבריאות בשל השמנת היתר הקיצונית שלה. לטענות אלו השיבה "אני יודעת שאני לא דוגמנית, אבל במקרה זה צריך לא להסתכל בקנקן אלא במה שיש בו". במסגרת תפקידה, הייתה מעורבת בתיאום התגובה הבלגית להתפרצות האבולה במערב אפריקה.

בשנת 2015 היא נבחרה לפוליטיקאית הפופולרית ביותר בפלנדריה, ולוניה ובריסל - מה שהפך אותה לפוליטיקאית הפופולרית ביותר בבלגיה.

## קישורים חיצוניים

* 

## הערות שוליים

קטגוריה:פוליטיקאיות בלגיות
קטגוריה:שרי בריאות
קטגוריה:שרי משפטים
קטגוריה:פלמים
קטגוריה:שרי ממשלת בלגיה
קטגוריה:שרות ממשלה
קטגוריה:רופאי משפחה
קטגוריה:רופאות
קטגוריה:בלגיות שנולדו ב-1962
קטגוריה:בלגים שנולדו ב-1962
רכס בייר טופ

**רכס בייר טופ** (באנגלית: **Bare Top Range** או **Baretop Range** - מילולית: רכס הפסגה החשופה) הוא רכס הרים נמוך, ששטחו 37 קמ"ר, המהווה חלק מרכסי קיטימט, בפרובינציית קולומביה הבריטית שבקנדה.

הרכס נמצא בצידה המזרחי של תעלת גרנוויל.

שמו של הרכס אומץ רשמית בשנת 1930.

## קישורים חיצוניים
* רכס בייר טופ באתר ממשלת קולומביה הבריטית
* תצלום לוויין של רכס בייר טופ
* נתוני מזג אוויר עדכניים עבור רכס בייר טופ
** סטטיסטיקות מזג אוויר עבור רכס בייר טופ
** נתוני מזג אוויר היסטוריים עבור רכס בייר טופ

## הערות שוליים

בייר טופ
בייר טופ
יחסי אינדונזיה–קניה

**יחסי אינדונזיה–קניה** הם היחסים הדו-צדדיים בין **[[אינדונזיה|רפובליקת אינדונזיה]]** לבין **[[קניה]]**.

שתי המדינות חברות בארגון הסחר העולמי והמדינות הבלתי-מזדהות.

## היסטוריה
היחסים הדיפלומטים בין אינדונזיה לקניה כוננו ביולי 1979. בתקופה זו, שגרירות אינדונזיה בדאר א-סלאם שבטנזניה היא זו שטיפלה בענייני אינדונזיה עם קניה. שגרירות אינדונזיה בניירובי כוננה באפריל 1982.

שרי החוץ של אינדונזיה וקניה חתמו על מזכר הבנות ב-19 ביוני 2008 בניירובי, להקמת ועדה משותפת של אינדונזיה וקניה. הוועדה משמשת כפורום להרחבה ושיפור שיתוף הפעולה בין אינדונזיה וקניה וגם לפתרון בעיות ד-צדדיות.
במהלך פגישת הוועדה הראשונה, בין ה-2 בדצמבר ל-4 בדצמבר 2008, הסכימה הוועדה להרחיב את שיתוף הפעולה במגוון תחומים, כגון כלכלה, מסחר, חברה ותרבות ושיתוף פעולה טכני. כדי לשפר את הקשרים, הסכימה הוועדה על מספר אפשרויות לשיתוף פעולה, כגון אימון דיפלומטים, תרגילים משותפים נגד הטרור ואתלטיקה.

## מסחר
אינדונזיה מוכרת לקניה בעיקר שמן דלקים, ריהוט, מכונות, ציוד הובלה, טקסטיל ומוצרי הלבשה בשווי 242.7 מיליון דולר. הייצוא העיקרי של קניה לאינדונזיה הוא תה שחור, סיבי סיסל, טבק ופרחים לחתונות בשווי 7.32 מיליון דולר.

## יחסים דיפלומטים
אינדונזיה מחזיקה בשגרירות בניירובי. מאידך, שגרירות קניה בקואלה לומפור שבמלזיה מטפלת ביחסי קניה עם אינדונזיה.

## הערות שוליים

קטגוריה:ערכים ללא קטגוריות פיזיות - יחסי חוץ
TV4 Komedi

**TV4 Komedi** היה ערוץ טלוויזיה שנמצא בבעלות קבוצת TV4 ושידר קומדיות וסרטים. הערוץ שידר בין נובמבר 2006 עד ספטמבר 2017.

## היסטוריה
הערוץ הושק ב-3 בנובמבר 2006, יחד עם ערוץ TV4 Guld. השידור הראשון של הערוץ היה הסרט אבי הכלה 2.

TV4 Komedi ו-TV4 Guld שודרו מההתחלה ב-Com Hem, ובחבילה הלוויינית של Canal Digital. מאז 1 בספטמבר 2009 שני הערוצים משודרים גם בשידורי Viasat.

הערוץ שיתף פעולה בעבר עם הערוץ הפיני MTV3 Sarja. הסרטים ששודרו בערוץ הפיני היו זהים לאלו ששודרו ב-TV4 Komedi. עם השקתו, בערוץ לא שודרו פרסומות, אם כי משודרות פרסומות בערוץ מאז ינואר 2012.

בתחילת 2017 הודיעה קבוצת TV4 כי הערוץ ייסגר בסתיו אותה שנה. ב-30 בספטמבר 2017 אכן הסתיימו שידורי הערוץ, יחד עם סיום שידורי ערוץ TV4 Fakta XL. השידור האחרון של הערוץ היה שידור התוכנית "אסא ניס עף באוויר".

## תוכניות
* אלו אלו
* אלף
* ביוויס ובאטהד
* פינקי והמוח
* מרפי בראון
* הפתן השחור
* סאות' פארק
* מה יגידו השכנים?

## קישורים חיצוניים
* 

## הערות שוליים

קטגוריה:ערוצי טלוויזיה שוודיים
גבעת הדרור

**גבעת הדרור** או **וורוביובי גורי** (ברוסית: **Воробьёвы горы**) היא גבעה על הגדה הימנית של נהר מוסקבה ואחת הנקודות הגבוהות במוסקבה, מגיעה לגובה של עד 80 מטר מעל נהר מוסקבה.

גבעת הדרור ממוקמת בדיוק מול אצטדיון לוז'ניקי והיא אחד משבע גבעות מוסקבה. שוכן בה הבניין הראשי של אוניברסיטת מוסקבה ויש ממנה את נקודת התצפית הטובה ביותר על העיר כולה. החל משנת 2019 ניתן לעלות על ההר תוך שימוש ברכבל.

וורוביובי גורי הוא אחד המקומות המשמעותיים והמתוירים ביותר במוסקבה, יחד עם הכיכר האדומה והקרמלין.

## גלריה

קובץ:Смотровая площадка на Воробьёвых горах (2).jpg|נקודת התצפית
קובץ:Главное здание Московского государственного университета им. М. В. Ломоносова (2).jpg|כיכר אוניברסיטתסקאיה  והבניין הראשי של אוניברסיטת מוסקבה מנקודת התצפית
קובץ:Вид на университет со стороны смотровой площадки у РАН. - panoramio.jpg|מבט על גבעת הדרור ממנזר אנדרייבסקי  
קובץ:RAN 01.jpg|האקדמיה הרוסית למדעים
קובץ:0065 - Moskau 2015 (26397820985).jpg|כנסיית השילוש נותן החיים בגבעת הדרור  
קובץ:Андреевская набережная (1).jpg|גדת אנדרייבסקאיה  
קובץ:Воробьёвская набережная (5).jpg|גדת וורוביובסקאיה  
קובץ:Moscow Sparrow Hills Cableway asv2019-01 img3.jpg|הרכבל המוסקבאי
קובץ:Sparrow Hills ski jumping hill1.jpg|המקפצה הגדולה  
קובץ:Metro MSK Line1 Vorobyovy Gory.jpg| תחנת המטרו וורוביובי גורי


[ממוזער|מרכז|800px|פנורמה של מוסקבה מנקודת התצפית של גבעת הדרור. מבט על [נהר מוסקבה, במרכז אצטדיון לוז'ניקי, מימין תחנת המטרו וורוביובי גורי ובניין הנהלת האקדמיה הרוסית למדעים]]
[ממוזער|מרכז|800px|פנורמה של מוסקבה בלילה מגבעת הדרור. מבט על [נהר מוסקבה, במרכז אצטדיון לוז'ניקי, מימין תחנת המטרו וורוביובי גורי ובניין הנהלת האקדמיה הרוסית למדעים]]

## ראו גם
* תחנת המטרו וורוביובי גורי 
* הרכבל המוסקבאי
* שבע גבעות מוסקבה

## קישורים חיצוניים

קטגוריה:מוסקבה: גאוגרפיה
קטגוריה:מוסקבה: פארקים
קטגוריה:רוסיה: הרים
קטגוריה:גבעות
1951 בצרפת

שנת **[[1951]] ב[[צרפת]]** הייתה השנה בה ציינה צרפת 964 שנות לאום.

## הנהגה
* נשיא צרפת: ונסן אוריו
* ראש ממשלת צרפת:
** עד 10 במרץ: רנה פלוון
** 10 במרץ-11 באוגוסט: אנרי קווה
** החל מ-11 באוגוסט: רנה פלוון

## אירועים
* 13 בינואר - קרב ויין יאן מתחיל בווייטנאם.
* 17 בינואר - קרב ויין יאן מסתיים בתבוסה לכוחות הווייט מין.
* 23 במרץ - מתחיל קרב מאו קה בווייטנאם. 
* 28 במרץ - קרב מאו קה מסתיים בתבוסת הווייט מין. 
* 18 באפריל - מאומצת אמנת פריז שמקימה את קהילת הפחם והפלדה האירופית. 
* 17 ביוני - נערכות בחירות לאספה הלאומית השנייה של הרפובליקה הרביעית של צרפת. 
* 11 באוגוסט - רנה פלוון מתמנה לראש ממשלת צרפת. 
* 10 בנובמבר - מתחיל קרב הואה בין בווייטנאם. 

## ספורט
* 4 ביולי - מתחיל הטור דה פראנס.
* 29 ביולי - מסתיים מרוץ האופניים הטור דה פראנס עם זכייתו של הוגו קובלט 

## נולדו
* 13 בינואר - ברנאר לואזו, שף (נפטר ב-2003). 
* 6 בפברואר - ז'אק וילרט, שחקן (נפטר ב-2005).
* 11 באוקטובר - ז'אק-ז'אק גולדמן, זמר וכותב שירים.
* 6 בנובמבר - אלן אטגוין, פילוסוף וסופר (נפטר ב-2007).

## נפטרו
**([[:קטגוריה:צרפתים שנפטרו ב-1951|קטגוריה:צרפתים שנפטרו ב-1951]])**
* 7 בינואר - רנה גנון, פילוסוף ואוריינטליסט (נולד ב-1886).
* 26 בינואר - הנרי בארד, שחקן כדורגל בינלאומי (נולד ב-1892).
* 19 בפברואר - אנדרה ז'יד, סופר וזוכה פרס נובל לספרות לשנת 1947 (נולד ב-1869).
* 2 ביוני - אמיל שארטייה, פילוסוף, עיתונאי ופציפיסט (נולד ב-1868).
* 23 ביולי - אנרי פיליפ פטן, מרשל צרפת, ראש ממשלת וישי הצרפתית בתקופה מלחמת העולם השנייה (נולד ב-1856).

## ראו גם
* 1956 בצרפת
* 1957 בצרפת
* 1958 בצרפת

## קישורים חיצוניים

*
מתן צורי

**מתן צורי** (נולד ב-6 בספטמבר 1979) הוא עיתונאי ישראלי, בידיעות אחרונות ו-ynet, עוסק רבות בסיקור נושאים ביטחוניים בעוטף עזה וכן בנושאי כלכלה, תיירות, בריאות ופוליטיקה.בנוסף, הוא כותב כתבות מגזין למוספי העיתון, האתר וטורים אישיים. בנוסף הוא מרצה על עבודה עיתונאית בבתי ספר ומוסדות בארץ ובחו"ל.

## ביוגרפיה
צורי נולד בקיבוץ מפלסים, שם התגורר עם משפחתו המורחבת שהייתה ממייסדי הקיבוץ. בשנת 1998 סיים את לימודי בבית הספר התיכון "כפר סילבר", שם למד במגמה ללימודי ארץ ישראל וחקלאות. שירת בצה"ל כלוחם ורס"פ בהנדסה קרבית- גדוד 601.

ב-2012 סיים תואר ראשון בלימודי מדיניות ציבורית באוניברסיטת בר-אילן.

בספטמבר 2002, צורי נפגע בעינו השמאלית במהלך עבודה בחקלאות ואיבד את ראייתו בעין זו. זה היה אירוע מכונן בחייו שהפנה אותו לקריירה העיתונאית.

בשנת 2008 צורי זכה בפרס העובד המצטיין של 'ידיעות אחרונות' והוענק לו הפרס על ידי עורך ידיעות אחרונות לשעבר, רון ירון. בשנת 2018 הוא נבחר לאחד האנשים המשפיעים של השנה בדרוג שנעשה על ידי אגף הצעירים של התנועה הקיבוצית.

בשנת 2022 הוציא לאור ספר שירים פרי עטו בשם 'כתב שירים'.

מאז אוק' 2023 צורי עוסק רבות בסיקור ופרשנויות אירועי מתקפת הטרור ב-7.10, על רקע היותו תושב עוטף עזה ששרד את הפלישה ואיבד רבים מחבריו ובני משפחתו

הוא מתגורר בעוטף עזה, בקיבוץ כרמיה, ואב ל-3 ילדים: יאיר, נוגה וינאי.

### קריירה
צורי החל את דרכו כעיתונאי בשנת 2002 בעיתון המקומי "סקופ". בשנת 2003 המשיך צורי במסגרת "רדיו דרום" (באר שבע והסביבה). משנת 2005 צורי הוא כתב באזור הדרום ב"ynet" ו"ידיעות אחרונות". ב-2011 יזם והנחה הכשרת תלמידים בבתי הספר התיכוניים באשדוד בנושאי תקשורת.

סיקר את מלחמת לבנון השנייה, את אשפוזו והלווייתו של אריאל שרון ודיווח באופן שוטף על המתיחות בעוטף עזה, מקום מגוריו. בדצמבר 2008 סיקר את מבצע עופרת יצוקה, בנובמבר 2012 סיקר את מבצע עמוד ענן, וביולי 2014 את מבצע צוק איתן.

## קישורים חיצוניים

*רשימת הכתבות של צורי בארכיון ynet
* רשימת הכתבות של צורי ב-scooper

## הערות שוליים

קטגוריה:סגל ידיעות אחרונות
קטגוריה:סגל ynet
קטגוריה:בוגרי התיכון החקלאי כפר סילבר
קטגוריה:בוגרי אוניברסיטת בר-אילן
קטגוריה:מפלסים: אישים
קטגוריה:סגל רדיו דרום
קטגוריה:ישראלים שנולדו ב-1979
טוני גאטליף

**טוני גאטליף** (בצרפתית: **Tony Gatlif**; נולד בשם** מישל דהמני** ב-10 בספטמבר 1948 באלג'יר) הוא במאי צרפתי ממוצא צועני, אשר מוכר גם כתסריטאי, מלחין, שחקן, ומפיק.

## ביוגרפיה
גאטליף נולד באלג'יריה בתקופת השלטון הצרפתי, והוא ממוצא פייה-נואר. בשנת 1960, בגיל 12, גאטליף עבר מאלג'יריה לצרפת בעקבות אירועי מלחמת העצמאות של אלג'יריה.

## קריירה
גאטליף נאבק במשך שנים על מנת לחדור לתעשיית הקולנוע הצרפתית. הוא גם לקח חלק בין היתר במספר הפקות תיאטרליות עד לשנת 1975, כאשר הוא הפיק את סרטו הראשון, La Tête en ruine. במהלך שנת 1978, גאטליף הפיק את סרטו השני, La Terre au ventre, אשר התבסס על אירועי מלחמת העצמאות של אלג'יריה.

החל משנת 1981, ומסרטו Corre, gitano, גאטליף התמקד בעבודתו בהיסטוריה של הצוענים באירופה, וזאת בעקבות מוצאו הצועני למחצה.

לאחר הפקת הסרט *[[Gaspard et Robinson]]* ב-1990, גאטליף העביר את השנים 1992 ו-1993 בצילום הסרט Latcho Drom, אשר זכה בפרסים רבים. סרט מוזיקלי באורח מלא זה, אשר לעיתים מקוטלג בטעות כסרט תיעודי, עוסק בתיעוד התרבות הצוענית ברחבי העולם, תוך התמקדות במוזיקה ובריקוד הצועני. שנה מאוחר יותר, גאטליף הפיק את הסרט Mondo, על בסיס יצירתו של הסופר הצרפתי ז'אן-מארי גוסטב לה קלזיו.

סרטו של גאטליף משנת 2004, *[[Exils]]*, זכה בפרס הבמאי הטוב ביותר במסגרת פסטיבל קאן באותה שנה. סרטו משנת 2006, *[[טרנסילבניה (סרט)|טרנסילבניה]]*, הוצג לראשונה בפסטיבל קאן שהתקיים בחודש מאי באותה השנה.

## פילמוגרפיה
### תסריטאי
* La Rage au poing (1975)

### במאי ותסריטאי

## קישורים חיצוניים

* 

## הערות שוליים

קטגוריה:במאי קולנוע צרפתים
קטגוריה:צרפתים ילידי אלג'יריה הצרפתית
קטגוריה:צרפתים שנולדו ב-1948
יוהאן אוגוסט, נסיך סקסוניה-גותה-אלטנבורג

**יוהאן אוגוסט, נסיך סקסוניה-גותה-אלטנבורג** (בגרמנית: **Johann August von Sachsen-Gotha-Altenburg**; 17 בפברואר 1704 – 8 במאי 1767), היה נסיך גרמני וגנרל-פלדמרשל בצבא האימפריה הרומית הקדושה.

## ביוגרפיה
יוהאן אוגוסט נולד ב-17 בפברואר 1704 בגותה שהשתייכה לדוכסות סקסוניה-גותה-אלטנבורג, לפרידריך השני, דוכס סקסוניה-גותה-אלטנבורג ולמגדלנה אוגוסטה, נסיכת אנהלט-צרבסט, בתם של קרל, נסיך אנהלט-צרבסט וסופיה, נסיכת סקסוניה-וייסנפלס.

בשנת 1725 התגייס יוהאן אוגוסט לצבא הקיסרי, ולחם עמו באיטליה ובהונגריה במהלך המלחמה העות'מאנית-רוסית (1735–1739). בקרב גרוקה הוא נפצע, ולאחר מכן בילה הוא בילה מעט זמן באלטנבורג כדי להתאושש. מאוחר יותר הוא לחם במלחמת הירושה האוסטרית בשלזיה, בוהמיה, בוואריה ובחבל הריין. בסופו של דבר הוא הפך להיות גנרל-פלדמרשל קיסרי, ומונה למפקד של כבוד ברגימנט דרגונים.

ב-6 בינואר 1752 התחתן יוהאן אוגוסט עם לואיזה, רוזנת רויס-שלייץ, בתם של היינריך הראשון, רוזן רויס-שלייץ ויוליאנה דורותיאה לואיזה, רוזנת לוונשטיין-ורטהיים-פירנבורג, ממנה היו לו 4 ילדים. יוהאן אוגוסט גר עם משפחתו בשטאדטרודה, שם זמן קצר לפני מותו אירח את פרידריך השני, מלך פרוסיה. בנוסף, הוא קיבל את עיטור מסדר הנשר הלבן הפולני. ב-8 במאי 1767 מת יוהאן אוגוסט בביתו, והוא בן 63 שנים.

בתו לואיזה, נסיכת סקסוניה-גותה-אלטנבורג הייתה סבתא רבתא של אלברט, נסיך סקסוניה-קובורג-גותה, בעלה של ויקטוריה, מלכת הממלכה המאוחדת.

## משפחתו
ב-6 בינואר 1752 התחתן יוהאן אוגוסט עם לואיזה, רוזנת רויס-שלייץ, בתם של היינריך הראשון, רוזן רויס-שלייץ ויוליאנה דורותיאה לואיזה, רוזנת לוונשטיין-ורטהיים-פירנבורג, ממנה היו לו 4 ילדים:
* אוגוסטה פרדריקה לואיזה, נסיכת סקסוניה-גותה אלטנבורג (1752–1805), התחתנה עם פרידריך קרל, נסיך שוורצבורג-רודולשטדט
* בן מת (1753)
* בן מת (1754)
* לואיזה, נסיכת סקסוניה-גותה-אלטנבורג (1756–1808), התחתנה עם פרידריך פרנץ הראשון, הדוכס הגדול של מקלנבורג-שוורין

## אילן יוחסין

## קישורים חיצוניים

* [יוהאן אוגוסט, נסיך סקסוניה-קובורג-גותה](https://de.wikisource.org/wiki/ADB:Johann_August_(Prinz_von_Sachsen-Gotha)) 

קטגוריה:נסיכים גרמנים
קטגוריה:גנרל-פלדמרשלים בצבא האימפריה הרומית הקדושה
קטגוריה:אבירי מסדר העיט הלבן
קטגוריה:גרמנים שנולדו ב-1704
קטגוריה:נפטרים ב-1767
1612 (סרט)

**1612** הוא סרט הרפתקאות רוסי המתרחש בתקופת הצרות, בבימויו של ולדימיר חוטיננקו.

אפוס היסטורי רוסי, שמתרחש בשנותיה הראשונות הכאוטיות של המאה ה-17. במשך 15 שנה סובלת רוסיה הצארית ממצוקות נוראיות: רעב, אי-שקט פוליטי רווי מזימות ואיומים חיצוניים. הדובדבן שבקצפת הוא הטבח שנערך במשפחת הצאר בוריס גודונוב. אנדריי הוא משרת שמוצא עצמו עד לרצח ולחטיפתה בידי הפולנים של בת הצאר, הנסיכה קסניה. בבגרותו יהפוך אנדריי לאביר אמיץ, שייצא להציל את הנסיכה ולהחזיר עטרה למולדתו.

זוהי שנת 1612, רוסיה נמצאת בתקופה של בצורת ומלחמה, תקופה שבה לאזרחים יש חוסר באוכל, חדירתם של כוחות עוינים מצליחים להפיל את שושלת רוריק אשר שלטה בשנים 862 - 1598 ברוסיה.

## תקציר עלילת הסרט
העלילה מתמקדת בהרפתקאותיו של העבד אנדריי, שהתחזה לתותחן של שכיר חרב ספרדי.

לאחר מותו של הצאר בוריס גודונוב, אלמנתו והיורש הצעיר פיודור נהרגים. השורדת היחידה היא הבת קסניה. אחרי עלייתו לכס המלכות של המתחזה, דמיטרי הכוזב שנהרג גם הוא, תקופת הצרות ברוסיה התחילה. מי שהיה עד לרצח של משפחת המלוכה, הנער-העבד אנדריי כבר גדל, אך הוא עדיין לא יכול לשכוח את קסניה היפה.

כאשר אנדריי נלקח לשרת את האציל הספרדי הרוצח השכיר אלבר בורחה, נהרג במאבק עם שודדים, אנדריי מחליט להתחזות לספרדי. הוא נוטל לעצמו את בגדיו ושמו ומנסה להציל את קסניה גודונובה ולזכות בלבה.

## קישורים חיצוניים
* 

קטגוריה:סרטי 2007
Get Right

"**Get Right**" (בעברית: "**להיות צודק**") הוא הסינגל הראשון של הזמרת והשחקנית ג'ניפר לופז מתוך אלבומה הרביעי Rebirth. השיר יצא לאור ב-4 בינואר 2005. השיר זכה לביקורות חיוביות ברחבי העולם, ואף דורג על ידי מגזינים ואתרי מוזיקה רבים.

השיר הגיע אל המקום הראשון במצעד הסינגלים הבריטי, וה-12 במצעד הבילבורד הוט 100. השיר היה לשני של לופז אשר הצליח לכבוש את פסגת מצעד הסינגלים הבריטי, ולשלישי במהלך כל הקריירה שלה.

## רקע וניתוח
השיר נכתב על ידי ריץ' הריסון, אשר ריימונד וג'יימס בראון, והופק על ידי הריסון וקורי רוני. השיר הוא שיר R&B עם השפעות של ג'אז, היפ-הופ ופאנק. השיר נחשב לסטייה מהסגנון המוזיקלי של לופז והוא הוכתר על ידי מגזין "ניו יורק טיימס כאחד משיריה הבלתי נשכחים."

השיר מסמפל את השיר "Soul Power 74" של להקת "Maceo & The Macks" ומכיל שימוש בסקסופון ובצופרים. מבחנה לירית השיר מדבר על ריקודים, מין ושתייה במועדון. בנוסף לשיר גם יצאה גרסת רמיקס שנכללת במהדורה המורחבת של האלבום בשיתוף הראפר פביולוס. השיר הוכרז כסינגל המוביל של האלבום כבר בנובמבר 2004

## קבלה והצלחה
השיר עורר תשומת לב רבה כיוון שזו הייתה הפעם הראשונה מזה שנתיים בה לופז הוציאה שיר חדש. הוא זכה להצלחה בכך שהגיע למקום ה-12 בארצות הברית ואף הגיע למעמד זהב. בנוסף הגיע למקום הראשון בבריטניה, איטליה, ואירלנד ולעשירייה הפותחת במדינות רבות ביניהם אוסטרליה, גרמניה, דנמרק וספרד.

## וידאו קליפ
הקליפ לשיר בוים על ידי פרנסיס לורנס אשר ביים גם את הקליפ ידוע לשיר Waiting for Tonight. בקליפ נראית לופז משחקת 8 דמויות שונות אשר לכל אחת מהן עלילה משלה שכל העלילות מתרחשות במועדון אחד. הקליפ זכה להצלחה רבה בעולם והפך לאחד מהקליפים המנוגנים ביותר ב-MTV של כל המדינות בעולם. הצלחתו הרבה גם בארצות הברית הובילה אותו להיות מועמד ל-4 פרסי VMA. על מנת לקדם את השיר ביצעה אותו בשידור חי במספר הזדמנויות וביניהם בסיבוב ההופעות שלה, "Dance Again World Tour".

## מיקומי שיא
השיר זכה להצלחה עולמית, והצליח לכבוש פסגות מצעדים רבות.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:וידאו קליפים שבוימו על ידי פרנסיס לורנס
קטגוריה:שירים על מיניות
קטגוריה:שירים על ריקודים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת אפיק רקורדס
My All

"**My All**" (בעברית: "**כל כולי**") הוא שיר של הזמרת מריה קארי אשר יצא כסינגל החמישי והאחרון מתוך אלבומה השישי Butterfly, ב-21 באפריל 1998, אם כי בסינגפור הוא יצא כסינגל השני מהאלבום על ידי חברת התקליטים קולומביה רקורדס.

השיר הגיע למקום הראשון במצעד הבילבורד הוט 100, והרביעי במצעד הסינגלים הבריטי.

## כתיבה וניתוח
השיר נכתב והופק על ידי קארי עצמה וגם וולטר אפאנאסייף. השיר בנוי סביב אקורדים לטיניים ומבוצע בו שימוש בכלי הקשה לטיניים בכל תחילת פזמון אם כי השיר עצמו הוא שיר R&B. קארי קיבלה השראה לכתוב את השיר ולתת לו השפעות לטיניות מהביקור שלה בפוארטו ריקו, שם היא הושפעה מהתרבות.

מילות השיר מתארות אישה בודדה האומרת כי היא מוכנה לתת את כל כולה ואת כל מה שיש לה תמורת לילה אחד נוסף עם מאהבה.

## וידאו קליפ
הקליפ לשיר שוחרר כבר במרץ אותה שנה בו נראית קארי שוכבת על ערסל ובים כשהיא מקוננת על בן זוגה האבוד. ברגע השיא של הקליפ היא עולה למגדל ומתייחדת איתו. לאחר כמה שנים מצאתו המקורית של השיר, הועלה הקליפ לערוץ ה-Vevo של קארי.

נכון לאוקטובר 2018, מונה הצפיות של הקליפ עומד על למעלה מ-121 מיליון צפיות, דבר אשר הופך אותו ל-9 הנצפה ביותר של קארי.

## הופעה וביקורת
על מנת לקדם את השיר ביצעה אותו קארי בפעמים שונות בטקס פרסי המוזיקה העולמית, בטקס ה-Blockbuster Entertainment Awards ובתוכניות האירוח סאטרדיי נייט לייב ו-The Rosie O'Donnell Show. בנוסף ביצעה אותו גם בתוכניות טלוויזיה באירופה ובחלק מסיבובי ההופעות שלה.

השיר זכה לביקורות חיוביות רבות וזכה להצלחה אדירה. הוא הגיע למקום הראשון בארצות הברית ובכך הפך לשיר ה-13 שלה לעשות זאת ובנוסף גם הגיע למעמד פלטינה במדינה. גם באירופה השיר זכה להצלחה רבה כאשר הגיע למקום ה-9 במצעד האירופאי הכללי. בצרפת זכה להצלחה רבה במיוחד כאשר הגיע למעמד כסף במדינה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מריה קארי
קטגוריה:שירים שנכתבו על ידי מריה קארי
קטגוריה:וידאו קליפים בשחור-לבן
קטגוריה:וידאו קליפים שבוימו על ידי דיאן מרטל
קטגוריה:וידאו קליפים שבוימו על ידי הרב ריטס
קטגוריה:שירי לפידים
קטגוריה:בלדות משנות ה-1990
קטגוריה:בלדות R&B עכשוויות
קטגוריה:שירי פופ לטיניים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
בני זייד א-שרקייה

**בני זייד א-שרקייה** (בערבית: **بني زيد الشرقية**) היא מועצה מקומית פלסטינית ביהודה ושומרון (בתפר בין צפון יהודה לבין דרום שומרון), הממוקמת צפונית לרמאללה, במחוז רמאללה ואל-בירה. המועצה הוקמה על ידי הרש"פ, בשנים 2005-2004, לפני הבחירות המוניציפליות, תוך מיזוג הכפרים עארורה (**عارورة**), מזארע א-נובאני (**مزارع النوباني**), ועבוין. לאחר זמן קצר הכפר עבוין נפרד וחזר להיות עצמאי.

בשנת 2020 פורקה "עיריית בני זייד אל-שרקייה" והוקמה מועצת כפר עצמאית בכל אחד משני הכפרים: עארורה ומזארע א-נובאני.

בני זייד א-שרקייה נמצאת 3 ק"מ מצפון לעג'ול, ויישובים סמוכים אחרים כוללים את דיר א-סודאן מדרום-מזרח, כפר עין ממזרח, ועבוין מדרום-מערב. הן עארורה והן מזארע א-נובאני היו חלק מאזור בני זייד בסנג'ק של ירושלים. שני הכפרים ממוקמים 500 מטר מעל פני הים.

## קישורים חיצוניים

*Welcome To 'Arura
*Welcome To Mazari' al-Nubani
*Survey of Western Palestine, Map 14:  IAA, Wikimedia commons

## הערות שוליים

קטגוריה:נפת רמאללה ואל-בירה
קטגוריה:הרשות הפלסטינית: יישובים
שאבה פדילה

**שאבּה פָדֵילה** הוא כינויה של **פדילה זלמאט** (בערבית: **الشابة فضيلة**, בהתאמה -فضيلة زلماط; בצרפתית: **Chaba Fadela**; נולדה ב-5 בפברואר 1962 באוראן) היא זמרת אלג'יראית בתחום מוזיקת ראי, כמו כן, גם שחקנית תיאטרון וקולנוע.
המוזיקה ששרה שילבה מקצבים מערביים וטכנולוגיה אלקטרונית עם הליריות והמוחצנות המחאתית של ה"ראי".

## ביוגרפיה
פדילה זלמאט נולדה בשנת 1962 בעיר אוראן באלג'יריה בשכונת עוני במה שהיה בעבר הרובע היהודי של העיר. היא התחילה להופיע במופעי מוזיקה מגיל 8. בגיל 14, ב-1976 היא כיכבה בסרט "ג'לטי" בבימויו של מוחמד פתיסאן. בהמשך בלטה כזמרת בלהקתו של בוטייבה סע'יר.
היא שיחקה בהלהקת התיאטרון של עבד אל-קאדר אלולה.
פדילה התחילה להקליט שירים בשלהי שנות ה-1970 אצל המפיק רשיד באבא אחמד. היא הייתה האישה הראשונה שהפרה את האיסור שחל על נשים לשיר במועדונים וזכתה להצלחה רבה בארצה.
ב-1979 השיר שלה "אנא מא חלאלי אנום" (أنا ماحلالي النوم, לא מתחשק לי לישון) הפך ללהיט באלג'יריה.
פדילה, בעלת קול ומראה מרשימים, זכתה לכינוי "בילי הולידיי האלג'יראית". היא פגשה את הזמר א-שאבּ מוחמד סחראווי והתחתנה איתו בשנת 1982. השניים שיתפו פעולה כצמד החל משנת 1983 כשהקליטו ביחד את הלהיט "נסאל פיךּ" (את שלי نسال فيك), אחד מראשוני הלהיטים הבינלאומיים של מוזיקת הראי.
ב-1989 הקליטו שניהם אלבום שירים בחברת Mango/Island/PolyGram Records.
בשנות ה-1980 ערכו שאבה פדילה ושאב סחראווי סיורים ברחבי העולם והקליטו אלבומים נוספים.
ב-1993 בניו יורק הקליטו את האלבום "ואלי" בחברת ההפקות של ביל לזוול.
בשנת 1994 פדילה ובעלה התיישבו בצרפת
בסוף שנות ה-1990 שני הזמרים התגרשו והפסיקו את קשר האמנותי ביניהם ופדילה המשיכה את הקריירה המוזיקלית שלה כזמרת סולו.

## קישורים חיצוניים

* כוכבי שירת הראי - כתבה בעיתון לה מונד, 1 באפריל 1994
* 

## הערות שוליים

קטגוריה:זמרות אלג'יראיות
קטגוריה:שחקניות קולנוע וטלוויזיה אלג'יראיות
קטגוריה:שחקניות תיאטרון
קטגוריה:זמרי ראיי
קטגוריה:ילידות 1962
קטגוריה:ילידי 1962
קטגוריה:אלג'יראים שנולדו במאה ה-20
מורתדא מנסור

**מורתדא מנסור** (בערבית: مرتضى أحمد محمد منصور, בתעתיק מדויק: מרתדא אחמד מחמד מנצור; נולד ב-17 ביוני 1952) הוא עורך דין, חבר הפרלמנט המצרי ויושב ראש קבוצת הכדורגל א-זמאלכ. מנסור התמודד לנשיאות מצרים במסגרת בחירות 2018 ושימש בעברו כתובע הכללי של העיר אסמאעיליה.
הוא התמודד פעמים נוספות בעבר, ב-2012 נפסלה מועמדותו וב-2014 פרש והביע תמיכה בנשיא הנבחר עבד אל-פתאח א-סיסי.

## ביוגרפיה
מנסור נולד בעיר גיזה ואת דרכו הציבורית החל לאחר לימודי משפטים באוניברסיטת עין שמס  שבקהיר, את לימודיו סיים בהצטיינות ולאחר מכן החל להתמחות במשרד התובע הכללי באסמאעיליה, מנסור שנחשב לעורך דין דעתן ומשכיל נבחר למשרת התובע הכללי בעיר ובהמשך התמנה לשופט.
בשנת 1983 מנסור עורר סערה ציבורית במצרים לאחר שהרשיע את השחקן המצרי המפורסם עאדל אמאם בלעג לעורכי דין ולבתי המשפט במהלך סרט סאטירי וגזר עליו שנת מאסר, ההרשעה והמאסר בוטלו ומנסור נאלץ להתפטר מתפקידו כשופט, לאחר ההתפטרות הפך לעורך דין בכיר בתחום הערעורים.

### פוליטיקה
מנסור החל את דרכו הפוליטית ב-1990 כאשר התמודד כנציג מחוזי בבחירות לפרלמנט המצרי אך הפסיד, לאחר מכן ניסה להתמודד מספר פעמים עד שבשנת 2000 נבחר לראשונה לפרלמנט וכיהן בו עד שנת 2005.
ב-2011 היה מהמתנגדים הבולטים להפגנות נגד נשיא מצרים חוסני מובארכ ונחשב לתומך נלהב שלו, לאחר ההפיכה היה מנסור שותף בקמת מפלגת מצרים החופשית, אך עקב נאמנות למשטר מובארכ לא הורשה לרוץ לפרלמנט.
בבחירות 2014 הצטרף מנסור למפלגה הלאומית דמוקרטית (בעבר מפלגתם של מובארכ ואנואר סאדאת) ורץ ברשותה לנשיאות מצרים, לאחר שלא הצליח לגייס מספר מספיק של תומכים הסיר את מועמדותו ותמך במועמדותו של א-סיסי. ב-2018 הכריז כי ירוץ באופן עצמאי לנשיאות מצרים אל מול הנשיא המכהן עבד אל-פתאח א-סיסי. ב-27 בינואר 2018, החליט לפרוש מהמירוץ לנשיאות מצרים.

### בספורט
במקביל לכהונתו כחבר בפרלמנט המצרי הצטרף לצוות הניהול של מועדון הכדורגל א-זמאלכ בו כיהן בתחילה כסגן יושב הראש ובהמשך כיושב ראש, בתקופתו הרבה המועדון להצליח, זכה בגביע המצרי, בליגת האלופות האפריקאית ובסופר קאפ האפריקאי, בשנת 2005 הודח מתפקידו בעקבות מעורבות במעשה אלימות במהלך הדרבי של קהיר נגד קבוצת הכדורגל אל-אהלי, בשנת 2014 שב לתפקידו כיושב ראש המועדון.

## הערות שוליים

## קישורים חיצוניים

קטגוריה:פוליטיקאים מצרים
קטגוריה:א-זמאלכ
קטגוריה:מצרים שנולדו ב-1952
ג'מאלא

**ג'מאלא** (בערבית: **جمالا**) הוא כפר פלסטיני בשומרון המשתייך לנפת רמאללה ואל-בירה, וממוקם 18 ק"מ צפונית-מערבית לרמאללה. לפי נתוני הלשכה הפלסטינית המרכזית לסטטיסטיקה, הכפר מנה 1,453 תושבים נכון לאמצע שנת 2006. ג'מאלא, יחד עם ביתילו ודיר עמאר, מהווה חלק מהמועצה המקומית החדשה אל-איתיחאד.

על פי הערכות מסוימות משמר הכפר את שמו ומיקומו הקדום של הכפר בית- גמלה, וייתכן שמצביע על מקום קבורתו של רבן גמליאל הזקן.  

## היסטוריה
### המנדט הבריטי
במפקד 1922 שנערך על ידי שלטונות המנדט הבריטי, בג'מאלא הייתה אוכלוסייה של 119 מוסלמים, אשר גדלה במפקד אוכלוסין 1931 של ארץ ישראל ל-164 מוסלמים שהתגוררו ב-53 בתים.

ב-1945 הוערכה אוכלוסיית ג'מאלא ב-200 תושבים, כולם מוסלמים, ואילו שטח הקרקע הכולל היה 7,170 דונם, אשר מתוכם 1,946 היו מטעים ואדמות להשקיה, 1,032 היו של גידולי דגנים, ואילו 19 דונם סווגו כשטח בנוי.

### תחת שלטון ירדן
בעקבות מלחמת העצמאות ולאחר הסכמי שביתת-הנשק של 1949 עברה ג'מאלא לשלטון ירדני. בשנת 1961 מנתה האוכלוסייה במקום 322 נפש.

### לאחר מלחמת ששת הימים
מאז מלחמת ששת הימים נמצא הכפר תחת שליטה ישראלית. האוכלוסייה במפקד 1967 שנערכה על ידי הרשויות הישראליות הייתה 268, מהם 15 שמקורם היה בשטח ישראל. בעקבות הסכמי אוסלו, 41.2% מאדמות אל-איתיחאד מוגדרות כאדמות שטח B, ואילו 58.8 הנותרים מוגדרים כשטח C. ישראל הפקיעה 858 דונם מאל-איתיחאד לבניית 4 התנחלויות ישראליות: נחליאל, נעלה, טלמון וחלמיש.

## קישורים חיצוניים

* Welcome To Jammala
* AL-Itihad Town (Fact Sheet), Applied Research Institute - Jerusalem (ARIJ)
* Al-Itihad Town Profile (Beitillu, Jammala & Deir 'Ammar), ARIJ
* Al-Itihad arial photo, ARIJ
* Survey of Western Palestine, Map 14:  IAA, Wikimedia commons

## הערות שוליים

קטגוריה:נפת רמאללה ואל-בירה
פסל פיוטר הגדול

**פסל פיוטר הגדול** (ברוסית: **Памятник Петру I**) היא אנדרטה בגובה של 98 מטרים המוקדשת לפיוטר הגדול וממוקמת על אי מלאכותי במוסקבה, על תעלת וודואטוודני , שמימיה נשפכים לנהר מוסקבה.

הפסל עוצב על ידי המעצב הגאורגי-רוסי זוראב צרטלי לציון 300 שנה להקמתו של הצי הרוסי שהקים הצאר פיוטר הגדול. הוא הוקם בשנת 1997 ונחשב לאחד הפסלים הגבוהים ברוסיה. הפסל שוקל כ-1,000 טון ומכיל כ-600 טונות של נירוסטה, ברונזה ונחושת.

## קישורים חיצוניים

קטגוריה:מוסקבה: אנדרטאות
קטגוריה:פסלים (יצירות)
מכורים למשחק

**מכורים למשחק** הוא סרט קולנוע רוסי משנת 2009, מז'אנר הפעולה והוא הסרט הראשון מסוגו ברוסיה בנושא סייברפאנק. הסרט מבוסס על ספרו של אלכסנדר צ'ובריאן "משחקים על החיים".

הסרט נקרא באופן זמני בשם "הגיימרים. בחיפוש אחר מטרה". אך שמו שונה ל"מכורים למשחק", בשל שחרור הסרט "גיימר" בכיכובו של ג'רארד באטלר. באפריל 2010 יצא המשכו של הסרט שנקרא "מכורים למשחק: רמה חדשה". בסרט מככב פאבל פרילוצ'ני בתפקיד הראשי.

באביב 2012 בערוץ "STS", שודרה סדרת הטלוויזיה "גיימרים", בת 8 פרקים, אשר מהווה המשך לשני הסרטים.

קבוצת צעירים מנצחת בתחרות משחקי וידאו וזוכה במשחק מחשב חדשני שהפעלתו מקנה להם כוחות-על. כשקבוצת מאפיונרים מגלה על יכולותיהם, החבר'ה מסתבכים ונאלצים לבצע כמה משימות עבור הפושעים.

## קישורים חיצוניים
* 

* קדימון הסרט באתר יוטיוב
* ראיון עם יוצרי הסרט 

## הערות שוליים

קטגוריה:ערוץ CTC: סרטים
קטגוריה:סרטי פעולה רוסיים
קטגוריה:סרטי 2009
קומפסוגנתוסיים

ממוזער|השוואה של מיני קומפוגנתוסיים לאדם
**קומפסוגנתוסיים** (שם מדעי: Compsognathidae) היא משפחה של דינוזאורים קטנים מקבוצת התרופודה שחיו לפני 108–151 מיליון שנה.

יצורים אלה היו קטנים מאוד ביחס לדינוזאורים, והיו מהקטנים שבכל הדינוזאורים. הגדול שבהם, ה-*Sinocalliopteryx* הגיע לאורך 2.3 מטרים, אך רוב המינים הגיעו רק לאורך של מטר אחד, ולמשקל של 2.5 ק"ג או פחות. הם היו בעלי שתי רגליים זריזים, בעלי זנב מפותל ולסתות חדות, וייתכן שהם עטו נוצות כשל עופות.

דינוזאורים אלה היו טורפים שצדו טרף קטן יותר למשל לטאות. בכמה מהמינים נמצאו שרידי לטאות בבטנם.

## סוגים
* *Aniksosaurus*
* אריסטוסוכוס (*Aristosuchus*)
* *Beipiaognathus*
* קלמוספונדילוס (*Calamospondylus*)?
* קומפסוגנתוס (*Compsognathus*)
* *Huaxiagnathus*
* ג'ורוונטור (*Juravenator*)
* מיריסצ'יה (*Mirischia*)
* *Sinocalliopteryx*
* סינוזאורופטריקס (*Sinosauropteryx*)
* סקיפיוניקס (*Scipionyx*)

## קישורים חיצוניים

קטגוריה:בעלי חיים שתוארו ב-1871
קטגוריה:טקסונים שתוארו בידי אדוארד דרינקר קופ
*
רוזי פנחס-דלפואש

**רוזי פנחס-דלפואש** (בצרפתית: **Rosie Pinhas-Delpuech**, נולדה ב-1946 באיסטנבול) היא מתרגמת וסופרת יהודיה-צרפתייה, ילידת טורקיה, שנודעה במיוחד הודות לתרגומיה לצרפתית מן הספרות העברית בהוצאה לאור Actes Sud בארל.

## קורות חיים
רוזי פנחס-דלפואש נולדה ב-1946 באיסטנבול במשפחה של יהודים ספרדים, צאצאים למגורשי ספרד. אביה דובר צרפתית ואמה דוברת גרמנית. היא גדלה באיסטנבול באווירה רב-לשונית ורב-תרבותית, ובגיל 18 נסעה
לצרפת ללימודי פילוסופיה וספרות צרפתית.
בצעירותה לימדה פילוסופיה וספרות צרפתית בישראל.
בסופו של דבר היא שבה והשתקעה בצרפת, בה הקדישה את עצמה לתרגומים, בעיקר מעברית לצרפתית. היא גם סופרת וכותבת רומנים בשפה הצרפתית. היא מנהלת את הסדרה Lettres hébraïques "כתבים עבריים" בהוצאה לאור Actes Sud.

## פרסים ואותות הוקרה
*2004 - קיבלה ציון מיוחד מטעם חבר השופטים של הפרס הספרותי אלברטו בנבניסט - על ספרה *Suite byzantine*
*2014 - זכתה בפרס אלברטו בנבניסט לספרות על מפעל חייה

## ספרים
### ספרות יפה
* *Insomnia : une traduction nocturne* 1997. (חוסר שינה:תרגום לילי)
* *Suite byzantine* 2003, 2009. - (סויטה ביזנטית) ספר עם יסודות אוטוביוגרפיים
* *Anna : une histoire française*,, 2007. (אנה - סיפור צרפתי)
* *L’Angoisse d’Abraham* 2016. (חרדת אברהם)

### תרגומים
*תרגומים מעברית:
:רוזי פנחס-דלפואש תרגמה לצרפתית יצירות מאת בתיה גור, יורם קניוק, אתגר קרת, דויד גרוסמן, אורלי קסטל-בלום, אלונה קמחי, חיים גורי, רותו מודן, אסף חנוכה, דוד פוגל, רונית מטלון, יצחק אורפז, איתמר לוי, דליה כהן, דניאלה כרמי, ישעיהו קורן, בתיה קולטון, יהושע קנז, שמעון אדף, אומרי טגמלאק אברה, דרור בורשטיין, אהרן מגד, נורית זרחי, יעקב שבתאי, תמר ברגר, אבירמה גולן, גדי טאוב, אומרי טגמלאק אברה.
*תרגומים מאנגלית:
:ספרים מאת ססיל רות, אלק בריסטו, רוזמרי וולדרופ.
*תרגומים מטורקית:
:מיצירותיו של סאיט פאיק אבסיאניק

### ספרים עיוניים
* *L'autre monde : étude sur l'univers romanesque de Cyrano de Bergerac*, thèse, 1977.
(עבודת תואר:העולם האחר:עיון בעולמו הרומנסקי של סירנו דה ברז'ראק)
* *L'Orthographe* 1982. (אורתוגרפיה צרפתית)

## קישורים חיצוניים
* 

קטגוריה:מתרגמים יהודים צרפתים
קטגוריה:מתרגמות צרפתיות
קטגוריה:מתרגמות יהודיות
קטגוריה:מתרגמים לצרפתית
קטגוריה:סופרות יהודיות צרפתיות
קטגוריה:צרפתיות שנולדו ב-1946
מצ'ינג

**מצ'ינג** (בעברית: **מימון תואם**) היא שיטה המופעלת בישראל לתקצוב רשויות מקומיות על ידי המדינה. על פי השיטה, מתחייבת המדינה לממן פרויקטים ותוכניות שונות בשלטון המקומי בתחומי החינוך והרווחה, תמורת השתתפות במימון על ידי הרשות המקומית.

## רקע
בישראל הרשויות המקומיות משמשות כספקיות של שירותים שונים לתושבים החיים בהן. תקציב הרשויות המקומיות מגיע ממסי הארנונה המשלמים תושבי הרשות, ומתשלומים המועברים לרשות באמצעות משרד הפנים. תשלומי הארנונה המשולמים על ידי משקי הבית הפרטיים אינם מכסים את הוצאות הרשויות עליהם והרשויות המקומיות נסמכות על תשלומי הארנונה של בתי עסק בתחומן, מאחר שארנונה לעסקים גבוהה יותר מארנונה למשקי בית, בעוד העסקים מקבלים מעט מאוד שירותים מן הרשות המקומית.

ביצוע תוכניות שונות ברשות בתחומי הרווחה והחינוך ממומן על ידי מדינת ישראל, אך הוא מותנה בכך שהרשות המקומית תשלים את חלקה, בהתאם לנוסחה שנקבעה מראש. מימון תוכניות רווחה ברשות מקומית על ידי משרד הרווחה והשירותים החברתיים, מותנה בכך שהרשות המקומית תתרום למימון שקל מתקציבה על כל 3 שקלים שמימנה המדינה, כך שלמעשה על הרשות המקומית להשלים 25% מן המימון תקציבה. בין תוכניות הרווחה השונות נמנים טיפול בנוער בסיכון, טיפול בילדים עם צרכים מיוחדים ועוד.

בתחום תקציבי הרווחה, רשויות מקומיות שאינן יכולות לעמוד בהשלמת המימון מתקציבן אינן מקבלת את התקצוב, והכסף מועבר לרשויות שיכולות לעמוד במימון מתקציבן.

בתחום החינוך מממנת מדינת ישראל רק חלק מההוצאות של הרשויות המקומיות כגון שירותי עזר (לדוגמה פסיכולוגים במוסדות חינוך, הסעות) ובינוי של גני ילדים, והרשות המקומית נדרשת להשלים את ההוצאה מכספה.

## ביקורת על שיטת המצ'ינג
מבקרי השיטה טוענים כי נוצר אי שוויון בין רשויות חלשות כלכלית לרשויות חזקות כלכלית. על פי דו"ח של מרכז טאוב משנת 2017 קיים אי שוויון בין רשויות חזקות כלכלית לחלשות, כך שבערים שנמנות עם פורום ה-15, שהן ערים חזקות כלכלית, ההוצאה הממוצעת למטופל בשירותי הרווחה עומדת על 9,095 שקלים לתושב, וברשויות הערביות שהן רשויות חלשות ההוצאה עומדת על 3,387 שקלים בלבד. רשויות חלשות כלכלית נפגעות בכך שאין להן את האפשרות לבצע את ההשלמה למימון פרויקטים מתקציבן. ברשויות אלו מספר גבוה יחסית של נצרכים לשירותי רווחה, בעוד ברשויות חזקות שאליהן מועברים עודפי המימון, יש פחות תושבים הנזקקים לשירותי רווחה.

ב-2016 פתחו ראשי רשויות מקומיות בפריפריה במחאה וב"צעדת השוויון" כנגד שיטת המצ'ינג בתחומי החינוך והרווחה, תוך דרישה לתקציב דיפרנציאלי המעניק יותר תקצוב לרשויות חלשות. לדברי המתנגדים, אחוז ההשלמה הנדרש מכל הרשויות הוא זהה, והתקציב הלא מנוצל מועבר לרשויות חזקות היכולות להוסיף על השירותים אותם הן מציעות לתושבים.

## קישורים חיצוניים
* יניב רונן, מרכז המחקר והמידע של הכנסת, מימון תואם (matching) של משרדי ממשלה ורשויות מקומיות, באתר הכנסת, 10 בנובמבר 2008
* 
* יחימוביץ' על שיטת המאצ'ינג ברשויות המקומיות: ״חסרת הגיון וחסרת צדק, מחזקת את החזקים ומחלישה את החלשים״; שר העבודה והרווחה חיים כץ: ״אני בוחן הפחתה בשיעור ההשתתפות של הרשויות החלשות בתקציבי הרווחה במסגרת תקציב 2019״, באתר הכנסת, 18 בדצמבר 2017

## הערות שוליים

קטגוריה:שלטון מקומי בישראל
קטגוריה:ישראל: מינהל ציבורי
מחנה הפליטים קדורה

**מחנה הפליטים קַדּוּרָה** (בערבית: **مخيم قدورة**) הוא מחנה פליטים פלסטינים בנפת רמאללה ואל-בירה, השוכן בסמוך למרכז העיר רמאללה. לפי נתוני הלשכה הפלסטינית המרכזית לסטטיסטיקה, במחנה היו 924 תושבים באמצע שנת 2017. המחנה הוקם בשנת 1948, אך אינו מוכר כמחנה פליטים רשמי של אונר"א.

## קישורים חיצוניים
*Welcome To Kaddourah R.C.

## הערות שוליים

קטגוריה:נפת רמאללה ואל-בירה
קטגוריה:מחנות פליטים פלסטיניים ביהודה ושומרון
קטגוריה:יישובים שהוקמו ב-1948
יגאל מוסקו

**יגאל מוסקו** (נולד ב-11 בפברואר 1965) הוא עיתונאי ישראלי, כתב "אולפן שישי" בחדשות 12 ובאתר N12.

## ביוגרפיה
מוסקו נולד וגדל בבאר שבע.

בצה"ל שירת בחטיבת הנח"ל, מאוחר יותר כקצין בבית ספר למ"כים וכמפקד בהיאחזות. במילואים שירת כקצין חי"ר, והשתחרר בדרגת רס"ן.

ב-1990 מוסקו החל את פועלו כעיתונאי החל במקומון הירושלמי "כל העיר". במסגרת עבודתו ערך חשיפה ראשונה של סיירת רימון של צה"ל שפעלה כיחידת חיסול בעזה בשנות השבעים, וחשיפה ראשונה של המבצע הצבאי המוטס להעלאת יהודי אתיופיה מסודאן בשנות השמונים. כמו-כן, הרבה לכתוב על דמויות השוליים של ירושלים וסביבותיה, שוכני מערות, ומוכי סינדרום ירושלים. בכתבה אחת לדוגמה, תיאר את חוויותיו כשהתחזה במשך שבוע לחסר בית ברחובות העיר וקיבץ נדבות. לצד עבודתו בעיתון, מוסקו היה כתב בתוכנית "יומן" בערוץ הראשון של רשות השידור.

בשנים 1998–2004 היה כתב המוסף "7 ימים" של "ידיעות אחרונות". במסגרת עבודתו זו התמחה מוסקו בכניסה לחברות סגורות ובתיאור הדינמיקה הפנימית שלהן. כך, פעל בצוללת של חיל הים הישראלי ("שבועיים מתחת לים בצוללת של חיל הים", אוקטובר 2000), ב"חצי אדם חצי נחש", עדת מעריציו של לוכד הנחשים יעקב סלע, שנרצח על ידי אחד מהם (כתבה שפורסמה ב-13 בספטמבר 2002) ובמחלקה הסגורה בבית החולים לחולי נפש אברבנאל (כתבה שפורסמה ב-12 בדצמבר 2003).

בין השנים 2004–2010 היה כתב התוכנית "עובדה" בערוץ 2.

מאז 2011 כתב התוכנית "אולפן שישי" בחברת החדשות של ערוץ 2 (לימים חדשות ערוץ 12), וכן ככתב באתר N12.

למד סוציולוגיה ותולדות האמנות באוניברסיטה העברית בירושלים.

## כתבות בולטות
### במגזין "סוף שבוע" של ערוץ 12
* **ראיון עם שורדת השבי [[אמילי דמארי]]** – במהלכו חשף קעקוע של אצבעות קטועות (2025)

### בתוכנית "עובדה"
* **המעבדה הניידת** – על חוקרי זירות הרצח והמחיר הנפשי שהם משלמים (2004)
* **הגירוש הגדול** – 34 שעות בתוך מתחם נרקומנים בדרום תל אביב (2004)
* **הלב** – מבצע השתלת איבריו של ילד פלסטיני שנורה על ידי חיילי צה"ל בחמישה ילדים ישראליים (2005)
* **חסד אחרון ופרידה** – בה ליווה את הנוטים למות בהוספיס של בית החולים תל השומר (2007)
* **המסע לחיים של [[יסמין פיינגולד]]** – סיפורה של השייטת שטבעה בירקון (2009)

### בתוכנית "אולפן שישי"
* **[[עגולשון שחור-גחון]]** – כתבה על גילוי צפרדע שנחשבה נכחדת (2011)
* **האחים שלא שבו מהקרב** – סיפורם של צמד האחים שנפלו חלל, אפרים ודדי ישראלי, במלחמת יום הכיפורים של מדינת ישראל (2012)
* **המצוד אחר "החלקיק האלוהי"** – על פעילות המחקר של מאיץ החלקיקים בז'נבה שבשווייץ (2012)
* שתי כתבות במהלך מבצע צוק איתן: ריאיון עם ורדה פומרנץ, קצינת הנפגעים המיתולוגית של צה"ל ששכלה את בנה; תיעוד מקיבוץ נירים בזמן נפילת פצמ"ר שנורה על-ידי ארגון טרור פלסטיני מרצועת עזה, שהרג שניים מחברי הקיבוץ (2014)
* **רחוב הרפאים בחברון** – על רחוב השוהאדה והילד האחרון שנותר בו (2015)
* **האיש שידע הכל** – ראיון ראשון עם עמוס לוינברג, "הקב"ר המזמר", קצין המודיעין שחשף בשבי הסורי את סודות המודיעין של צה"ל (2016)
* הישראלים שחיים בקומונות אהבה חופשית בפורטוגל (2017)

### בערוץ 2 בזכיינית שידורי קשת
* **יהלומים** – סרט תיעודי על כלא איילון (2012)

## קישורים חיצוניים

* הכתבות של יגאל מוסקו ב-N12

## הערות שוליים

קטגוריה:עיתונאים ישראלים
קטגוריה:אנשי טלוויזיה ישראלים
קטגוריה:הערוץ הראשון: שדרנים ומנחים
קטגוריה:סגל ידיעות אחרונות
קטגוריה:סגל חברת החדשות
קטגוריה:סגל כל העיר
קטגוריה:עובדה (תוכנית טלוויזיה)
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1965
בלצ'וג

**בלצ'וג** (ברוסית: **Балчуг**) הוא אי במרכז מוסקבה, בין נהר מוסקבה לבין נחל הנהר הישן שלו, שהפך לתעלת וודואטווודני  ב-1786.

כמו איים אחרים על נהר מוסקבה, אין לו שם רשמי; אלא לכל שכונה באי יש שם משלה. בלצ'וג מתייחס לרחוב בלצ'וג, אשר חוצה את מרכז האי במקביל ל"גשר מוסקבורצקי הגדול", ושלושה רחובות העיר סביבו. האי מייצג חלק מרכזי של אזור זאמוסקבורצ'יה ההיסטורי. האי ממוקם בראיונים זאמוסקבורצ'יה ויאקימנקה.

על האי שכן בעבר מפעל השוקולד אוקטובר האדום וכיום שוכנים בו בתי ספר לעיצוב, אדריכלות ואומנות כגון: "מכון סטרלקה לתקשורת, אדריכלות ועיצוב". בצידו השני מצוי בית המוזיקה הבינלאומי של מוסקבה.

## גלריה

קובץ:ChristSaviourCathedral Views May 2012 18.jpg|מבט על האי בלצ'וג מקתדרלת ישו המושיע
קובץ:Кондитерская фабрика "Красный Октябрь" (до 1918 г. - "Эйнем. Товарищество паровой фабрики шоколада, конфет и чайных печений")(2).jpg|מפעל השוקולד אוקטובר האדום
קובץ:Moscow HouseOnEmbankment 6495.jpg|בניין על הגדה ותיאטרון אסטרדה של מוסקבה הממוקם בתוכו
קובץ:Strelka institute 2010.jpg|מכון סטרלקה לתקשורת, אדריכלות ועיצוב
קובץ:Moscow International House of Music.jpg|מתחם קראסני הולמי: בית המוזיקה ומלון סוויסוטל קראסני הולמי
קובץ:Гостиница Балчуг Кемпински фото1.JPG|מלון בלצ'וג קמפינסקי
קובץ:Panorama CAD Moscow cut.jpg|כיכר בולוטנאיה


## קישורים חיצוניים

קטגוריה:מוסקבה: גאוגרפיה
אייל רג'יניאנו

**אייל רג'יניאנו** הוא מוזיקאי ישראלי זוכה בפרסים בינלאומיים. המוזיקה שלו משלבת פולק, מוזיקת עולם ומוזיקה קלאסית ומאופיינת על ידי מלודיות והרמוניות עשירות בעיבודים אקוסטיים.

## פעילות מוזיקלית
השכלתו המוזיקלית של אייל רג'יניאנו היא עצמאית בעיקרה, אך הוא גם למד ברימון והיה תלמידו של נעם שריף.

בשנת 2010 יצא אלבומו הראשון, "My Unpolished Diamond", בו שולבו זמרים ומבצעים שונים, ביניהם מאיר ישראל ועופר פנחס. לאחר צאת האלבום, ביצע סיבוב הופעות עם אנסמבל שכלל 9 נגנים ורקדנית.

בשנת 2012 הוציא את אלבום הקונספט "Alina", הכולל חמישה פרקים ומשלב בין מוזיקה קלאסית, טנגו ופולק.

בשנת 2013 זכה רג'יניאנו בתחרות מלחינים של "רימון" עם היצירה Thinking of Chopin.

רג‘יניאנו כתב מוזיקה למקהלת האקפלה ווקאלוסיטי ואף ביצע אותה איתם בהופעות בדנמרק.

בשנת 2014 פרסם את סרטון האנימציה "אין עוד מלבדו" - סאטירה על חברה אנושית המתנהגת כעדר, ללא חשיבה עצמאית.

בשנת 2016 יצא אלבומו השלישי Black n Grey עליו זכה רג'יניאנו במענק מאקו"ם. באלבום משתתפים זמרים ונגנים שונים, ביניהם קרן הדר, ויקטור סטניסלבסקי ומיכאל הרן.

באותה שנה הרכיב רג'יניאנו את הרכב ההופעות Reginiano Project, המונה 6 מוזיקאים. מאז ביצעו עשרות הופעות ברחבי הארץ בהם אירחו מוזיקאים שונים, ביניהם את רן ירושלמי, חני דינור וקרן הדר.

## חברי Reginiano Project
* אייל רג'יניאנו – שירה, גיטרות
* רעות לוי – שירה
* יהונתן לוגר – כינור
* עומרי הדני – קונטרבס
* עמית קופררד – פסנתר וסינתיסייזר
* עידן ששון - תופים ושירה

## אלבומים
* My Unpolished Diamond - 2010
* Alina - 2012
* Black n Grey - 2016

## סינגלים
* Follow the Sun - 2019
* Home Again - 2020
* Turning Dark - 2021
* Love Song for the Road - 2021
* Time to Let Go - 2023
* Tale of Kindness - 2023
* Wake Up - 2023
* 2023 - עד סוף העולם

## פרסים

## קישורים חיצוניים
* 

* עמוד הפייסבוק
* ערוץ היוטיוב
* ביקורת על האלבום My Unpolished Diamond, בעכבר העיר, 11/3/2011
* ריאיון עם קרן שלהבת, בלוקאל, 20/6/2011
* אייל רג'יניאנו מתארח ב-88fm, ביוטיוב 20/4/2016
* אירוח באולפן החיים הטובים, 24/9/2016
* הופעה מלאה של רג'יניאנו פרוג'קט ב-88fm, ביוטיוב, 8/2/2017
* [כתבה מאת הסופרת [צילה דגון]], במגוונים, 25/9/2017
* ראיון והופעה בגלי צה"ל, ראיון ברשת ב' ועוד, מתוך האתר הרשמי

## הערות שוליים

קטגוריה:זמרים-יוצרים ישראלים
קטגוריה:מלחינים ישראלים
קטגוריה:מוזיקאים ישראלים